Kuopion museot

Katutaidekävely keskustassa
2023-08-09 15:00 - 16:30 (Europe/Helsinki) | KUMMA, Kauppakatu 35, Kuopio, 70100
Kesän kävelykierroksilla perehdytään Kannun henki -näyttelyn teeman mukaisesti Kuopion alueen katutaiteeseen ja graffitiin. Keskustan tuntumaan sijoittuvalla kävelykierroksella perehdytään erityisesti muraaleihin ja LAINIT-katutaidefestivaaliin. Lähtö klo 15 taidemuseolta.
Kävelykierrokselle osallistuminen maksaa 8 €, alle 18-vuotiaat ilmaiseksi.

Kantin kestävä keskiviikko: OMPELUSEURAT
2023-08-09 16:30 - 19:00 | Kuopion museo
Kantin kestävä keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT tuovat omalla vuorollaan paikalle ompelukoneet ja vertaisohjaajia, jolloin jokaisella on mahdollisuus tulla korjaamaan omia rikkinäisiä vaatteitaan. Pajaan voi tulla ilman ennakkoilmoittautumista oman aikataulun mukaan korjattavan vaatteen kanssa ja ryhtyä toimeen, kun korjauspajassa on tilaa. Paikan päältä löytyy kangaspaloja ja lankoja paikkaamiseen, mutta tuo myös omia materiaaleja ja vaihtovetoketju tarvittaessa.
Kuopion kaupunginkirjasto koostaat jokaiselle kerralle vinkkilistan, jonka avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
SYYSKAUDEN 2023 OHJELMA
2.8. klo 16.30-18 Tekstiilikonservaattori Anu Reijonen: Hää- ja juhla-asujen sekä kansallispukujen säilytys.
9.8. klo 16.30-19 OMPELUSEURAT: Verkkaripaja.
6.9. klo 16.30-19 OMPELUSEURAT: Vetoketjun vaihtotalkoot.
4.10. klo 16.30-18 Intendentti Pekka Kankkunen: Kuinka säilytät valokuvasi jälkipolville.
11.10. klo 16.30-19 OMPELUSEURAT: Parsintapaja, eli korjaamme käsin parsien sukat, neuleet, lapaset, sormikkaat, villahousut, villapaidat – kaikilla tyylilajeilla! Parsinnan lomassa Urakkanuppi, eli esitystaiteilija Lasse Forsgren (liike-ääni-improvisaatio) ja kitarataiteilija Mikko Siirola (musiikki) tekevät tutkimusmatkan kohti ennenkuulumatonta musiikkia ja ennennäkemätöntä liikettä.
1.11. klo 16.30-19 OMPELUSEURAT: Farkunpaikkaus.
13.12. klo 16.30-18 Ilmastokeskustelu.
(Ohjelmamuutokset ja täydennykset mahdollisia!)
Tapahtumiin on vapaa pääsy. Luentosisällöt striimataan Kuopion museon Youtube-kanavalle.
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon. Kantti-yhteistyönä toteutetaan Kantin kestävä keskiviikko -tapahtumasarjaa, jossa vuorottelevat OMPELUSEURAT omilla korjausompelupajoillaan sekä museon ja kirjaston tuottamat, kestävään kehitykseen liittyvät teemaillat.

Jalkapalloa ja kunnian kenttiä -korttelivartti
2023-08-10 14:00 - 14:15 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -korttelivartti
Kuinka jalkapallotoiminta laitettiin alulle Pohjois-Savossa? Miten paikalliset seurat ovat kasvaneet ja kehittyneet? Miten naisjalkapalloilu buumi syntyi? Kuinka juniorityöhön on aikojen saatossa panostettu? Näihin kysymyksiin saat vastauksia korttelivarteilla, eli noin viiteentoista minuuttiin tiivistetyillä napakoilla tietoiskuilla, joita järjestetään kuukausittain Kuopion korttelimuseon Jalkapalloa ja kunnian kenttiä -näyttelyssä.
Korttelivartit kuuluvat museon pääsymaksuun (8/5 €, alle 18-vuotiaat maksutta, Museokortti).
Korttelivartit
Korttelivartti torstaina 16.2. klo 14.00:
Naisjalkapalloilun historiaa Kuopiossa
Korttelivartti torstaina 9.3. klo 14.00:
Juniorijalkapalloilun historiaa Kuopiossa
Korttelivartti torstaina 20.4. klo 14.00:
Jalkapalloilun alku Kuopiossa
Korttelivartti torstaina 11.5. klo 14.00:
Naisjalkapalloilun historiaa Kuopiossa
Korttelivartti torstaina 8.6. klo 14.00:
Juniorijalkapalloilun historiaa Kuopiossa
Korttelivartti torstaina 10.8. klo 14.00:
Jalkapalloilun alku Kuopiossa
Korttelivartti torstaina 14.9. klo 14.00:
Naisjalkapalloilun historiaa Kuopiossa

Jalkapalloa ja kunnian kenttiä – pohjoissavolaista jalkapallohistoriaa 18.11.2022–17.9.2023
Näyttely luo kuvan maakunnan jalkapalloilun ja sen ympärille muodostuneen fanikulttuurin kehityksestä. Kokonaisuus sisältää esineistöä sekä maakunnan jalkapalloseuroilta että nykyisiltä ja entisiltä pelaajilta. Näyttelyssä jalkapalloilun historiaan syvennytään maakunnan mielenkiintoisimpien pelikenttien, legendaaristen pelaajien ja ansiokkaan kasvattajaseuratyön kautta. Näyttelyssä seurataan KuPSin nousua takaisin suomalaisen jalkapalloilun terävimpään kärkeen ja vieraillaan tuon nousun mahdollistaneilla maakunnan tähtikasvattamoilla. Näyttely avaa jalkapallokulttuuria myös varusteiden ja lajin kehityksen näkökulmasta.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.

Graffitityöpaja
2023-08-12 12:00 - 16:00 | KUMMA, Kauppakatu 35, Kuopio, 70100
Tervetuloa lauantaina 12.8. klo 12–16 non stop -graffitityöpajaan Kuopion taidemuseolle. Työpaja on suunnattu yli 10-vuotiaille ja toteutetaan taidemuseon sisäpihalle rakennetulla katutaideseinällä. Työpajan ohjaa WORM.
Muista pukeutua vaatteisiin, jotka saavat likaantua. Säävaraus.

Korttelin kesäinen piha -opastukset
2023-08-12 13:00 - 14:00 | Korttelimuseo, Kirkkokatu 22, Kuopio, 70100
Millaista sakkia Korttelimuseon pihapiirissä ja sen ympäristössä on aikojen saatossa astellut? Mitähän kaikkea pihalla on puuhattu, millaiselta piha on näyttänyt? Muun muassa tällaisia seikkoja pohditaan Korttelin kesäinen piha -opastuksella!
Korttelin kesäinen piha -opastukset keskittyvät kertomaan ennen kaikkea pihapiirin tarinaa, vaikka myös joissain museokodeissa saatetaan piipahtaa sisällä. Opastuksilla on kuitenkin säävaraus: mikäli taivaalta satelee kovastikin vettä tai perisuomalaiseen kesätyyliin räntää ja rakeita, opastus kiertää sisätiloissa museokoteihin ja niiden asukkaisiin tutustuen.
Opastuksella vierähtää noin 45 minuuttia. Tämän jälkeen, sään salliessa, suosittelemme tutustumaan Korttelimuseon pihalla käytettävissä oleviin peleihin ja leikkivälineisiin!
Tervetuloa!

Kannun henki goes katutanss
2023-08-12 15:00 - 15:15, 2023-08-16 17:00 - 17:15 | KUMMA, Kauppakatu 35, Kuopio, 70100
Kannun henki goes katutanssi on kahden tanssijan teos, joka on saanut inspiraationsa taidemuseon näyttelystä. Tanssijat liikkuvat graffititaiteen ja museon elementtien äärellä, eri katutanssilajeja yhdistellen. Esitykset kestävät noin 15 min.
Elina Kuivalainen on ammattitanssija sekä tanssinopettaja. Hän vaikuttaa Kuopiossa tanssin kentällä monipuolisesti niin yrittäjänä, vapaaehtoisena kuin yhdistystoiminnan kautta.
Emmi Schobesberger opiskelee tanssinopettajaksi Savonian ammattikorkeakoulussa. Hän työskentelee tanssinopettajana peruskoulussa ja eri tanssikouluissa Kuopiossa.
Riikka Koivusaari on tämän teoksen tuottaja. Hän opiskelee Savoniassa palvelumuotoilua ja muotoilua. Idea katutanssiteokseen lähti Taideteoksen muotoilu -kurssilta, jossa suunniteltiin Taidemuseolle Kannun henki -näyttelyyn elementtejä.
Emmi ja Elina pyrkivät toiminnallaan ja tämän teoksen kautta lisäämään katutanssilajien näkyvyyttä ja saavutettavuutta Kuopiossa.
Esityksiin taidemuseon pääsymaksulla 10/5 €, alle 18-vuotiaat maksutta ja maksuvälineeksi käy myös museokortti.

Korttelimuseon miekkailunäytökset
2023-08-12 15:00 - 15:30 | Korttelimuseo, Kirkkokatu 22, Kuopio, 70100
Miekkailu on fyysinen laji, jossa on historiallinen kaiku.
Tule kuulemaan ja näkemään miekan tarina läpi historian, miten miekkaa on käytetty niin taistelukentällä kuin kaksintaistelussa? Miksi lyömämiekka on kaventunut rapiiriksi, ja mitä miekkailija tekee kun vastassa onkin jotain aivan muuta kuin toinen miekka?
Näytökset järjestetään Kuopion korttelimuseon pihalla. Näytöksen jälkeen halukkaat pääsevät itsekin kokeilemaan miekkailua. Kokonaiskesto noin 45–60 minuuttia. Näytöksiin on vapaa pääsy.
Tervetuloa tutustumaan, olisiko miekkailusta uudeksi harrastukseksi! Vapaa pääsy.

la 15.7. klo 15
la 29.7. klo 15 (PERUTTU)
la 12.8. klo 15

Lisäksi Savon miekka järjestää avoimia harjoituksia Korttelimuseolla:

ke 12.7. klo 16.30-19
ke 26.7. klo 16.30-19

Opastettu kierros näyttelyihin
2023-08-13 14:00 - 15:00, 2023-08-20 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 27.8.2023 asti.
Kannun henki on ennennäkemätön kaupunkitaiteen moninaisuutta käsittelevä näyttely. Esillä on laaja kirjo teoksia taidemuseon seiniin maalatuista tekstipohjaisista graffiteista suuriin katutaideteoksiin ja veistoksiin, sekä Urbaanin tallentamaa, kuopiolaista graffitiskeneä avaavaa dokumentaarista aineistoa. Kannun henki on Kuopion taidemuseon ja Katutaideyhdistys Urbaani ry:n yhteistyönäyttely.
Näyttely esittelee kaupunkitaiteen eri tyylisuuntia edustavia eturivin taiteilijoita ympäri Suomea: Teoksia on esillä 14 eri taiteilijalta tai taiteilijaryhmältä. Kannun hengen taiteilijat ovat Anna Pekkala, Deos, EFK, Jesse Pasanen, Jubilemus, Jukka Peltosaari, Jukka Silokunnas, JR, Kummitus, Maikki Rantala, Niina Mantsinen, Pallo, Rives ja Taneli Stenberg. Lisäksi Kuopion alueen graffiti- ja katutaideosaamista näyttelyssä edustaa Urbaani All Stars muuttuvalla kokonaisuudella.
Näyttelytila on suunniteltu oleskelua varten. Siihen kuuluu keskelle näyttelyä rakennettu skedealue, jossa saa vapaasti skeitata ja skuutata. Näyttelytilan suunnittelu ja arkkitehtuuri on toteutettu yhteistyössä Savonia-ammattikorkeakoulun kanssa, jonka muotoiluopiskelijat ovat suunnitelleet ja toteuttaneet näyttelyelementit.
Katutaideyhdistys Urbaani ry on kuopiolainen katutaiteen asiantuntijaorganisaatio, joka tukee, edistää, ylläpitää ja dokumentoi Kuopion alueen katutaidetta ja graffitia. Urbaani on järjestänyt Kuopiossa Lainit-katutaidefestivaalia vuodesta 2016 lähtien.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Tägimummot ja bommauspapat
2023-08-15 10:00 - 11:00, 2023-08-16 10:00 - 11:00, 2023-08-22 10:00 - 11:00, 2023-08-23 10:00 - 11:00 | KUMMA, Kauppakatu 35, Kuopio, 70100
60+ -vuotiaiden opastetuilla kierroksilla tutustutaan Kannut kuumana -katutaidenäyttelyyn sekä koetaan fyysistä teatteria. Kierroksella pääsee halutessaan kokeilemaan katutaiteen tekemistä. Taidemuseon tilat on saavutettavat ja osallistuminen skeittilautojen ja muiden apuvälineiden kanssa onnistuu mainiosti. Kierros kestää noin 45 minuuttia. Lisätiedot ja ennakkoilmoittautuminen 044 718 2633.

Puuhapajat
2023-08-15 10:00 - 16:00, 2023-08-22 10:00 - 16:00 | Kuopion museo
Puuhapajassa askarrellaan vaihtelevilla menetelmillä ja materiaaleilla kaikenlaista pientä kivaa! Työpajat sopivat kaikenikäisille, lapset aikuisten valvonnassa.
Vaihteleva työpajamaksu käytetyn tekniikan ja materiaalien mukaan 2–10 €/askartelija.

Opastus: Wildlife Photographer of the Year
2023-08-16 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastukselle pääset osallistumaan pääsymaksun hinnalla.
kuva: © Richard Robinson, Wildlife Photographer of the Year

Nurmisaaren niittytalkoot
2023-08-16 14:00 - 19:00 | Nurmisaari, Purnukatu, Kuopio, 70840
Tervetuloa heinätalkoisiin Nurmisaaren niitylle. Talkoolaisille on tarjolla juotavaa ja pientä evästä. Tulipaikalla mahdollisuus paistaa makkaraa. Voit tulla mukaan niin pitkäksi tai lyhyeksi ajaksi kuin haluat. Varauduthan omalla vesipullolla, hanskoilla ja umpinaisilla jalkineilla.
Tapaamispaikka: Nurmisaaren niitty. Purnukadun pään parkkipaikalta on n. 150 m kävely Nurmisaaren niitylle.
Lisätietoja: puh. 044 718 2143

Geologia-kävelykierros koko perheelle: Väinölänniemi
2023-08-16 15:00 - 16:45 | Kuopion museo
Geologia-kävelykierros Kuopion museolta: Väinölänniemi – harjumaisemia ja kaupunkiluontoa. Kävely päättyy Väinölänniemelle.
Väinölänniemi on Kallaveden aaltoihin sukeltava harjumuodostuma. Koko perheen kävelykierroksella tutustutaan Kuopion keskustan halki kulkevan harjun syntyhistoriaan ja Kallaveden kehitysvaiheisiin.
Kierroksen kesto on noin 1 t 45 min, kävelyä n. 3 km.
Hinta 8 €/aikuinen. Maksu suoritetaan ennen kävelykierrosta Kuopion museon asiakaspalvelupisteellä.
Väinölänniemi – harjumaisemia ja kaupunkiluontoa – koko perheen kierrokset ovat ke 21.6., 19.7. ja 16.8. klo 15.
Valkeisenlampi – muinaisesta suosta kaupunkikeitaaksi -kierrokset ovat ke 7.6., 5.7. ja 2.8. klo 15.

Huomioithan säänmukaisen pukeutumisen. Säävaraus.

Museovartti: Merenalaiset metsät
2023-08-17 15:00 - 15:30 | Kuopion museo
Museovartin aikana tutustutaan yhteen valokuvaan ja sen teemaan Wildlife Photographer of the Year -näyttelyssä. Vartille pääset osallistumaan pääsymaksun hinnalla, ja opastus kestää 15–30 minuuttia.
Merenalaiset metsät
Australian eteläpuolen upeissa levien muodostamissa metsissä elää rikas ja monimuotoinen lajisto pienistä merihevosista hylkeisiin.
kuva: © Scott Portelli, Wildlife Photographer of the Year

Kesäjuhlat - osallistava tanssi- ja musiikkiesitys
2023-08-18 15:00 - 16:00 | Kuopion museo
Kesäjuhlat tihkuu kesätanssien tunnelmaa; vapauden huumaa, kaihoa ja muistojen virtaa, harmonikkamusiikkia, tunteikasta tanssia ja yhteislaulua. Kesäjuhlat osallistaa yleisöään tanssimaan ja laulamaan mukana!
Esiintyjät: Mari Kätkä, haitari ja laulu sekä Riikka Siirala, tanssi
Kesto n. 40min.
Vapaa pääsy!
Järj.
Tapahtuma on osa Meidän Kuopio -festivaalin 60+ vuotiaille suunnattua ohjelmistoa.

Jalkapalloa ja kunnian kenttiä -näyttelyopastus
2023-08-19 13:00 - 13:45 | Korttelimuseo, Kirkkokatu 22, Kuopio, 70100
Jalkapalloa ja kunnian kenttiä -näyttelyopastuksella pääset tutustumaan pohjoissavolaisen jalkapalloilun historiaan. Näyttelyssä syvennytään pelivälineiden kehitykseen varhaisista jalkapalloista ja nappulakengistä lähtien. Esillä on 11 savolaista pelikenttää, joilla on jokaisella oma mielenkiintoinen historiansa. Näyttelyssä seurataan tänä vuonna 100-vuotta täyttävän Kuopion Palloseuran kehitystä takaisin suomalaisen jalkapalloilun terävimpään kärkeen. Nähtävillä on esineistöä sekä maakunnan jalkapalloseuroilta että entisiltä ja nykyisiltä pelaajilta.
Opastus sisältyy pääsymaksun hintaan (8 / 5 €, Museokortti, alle 18-vuotiaat maksutta). Kesto noin 30–45 minuuttia.
Näyttely perustuu vuonna 2020 ilmestyneeseen teokseen Kunnian kentät – kirja savolaisista jalkapallopyhätöistä.
Opastukset kesällä:
La 27.5.2023 klo 13
La 17.6.2023 klo 13
La 1.7.2023 klo 13
La 22.7.2023 klo 13
La 5.8.2023 klo 13
La 19.8.2023 klo 13
La 16.9.2023 klo 13

Taidevartti: Mika Taanila, My Silence, 2013
2023-08-23 13:00 - 13:45 | KUMMA, Kauppakatu 35, Kuopio, 70100
Kuopion taidemuseossa alkaa laajamittainen näyttelynvaihto, jonka aikana museosta puretaan niin pitkäaikainen kokoelmanäyttely Taiteilijan katse kuin suureen suosioon noussut Kannun henki. Nykyiset näyttelyt ovat koettavissa enää sunnuntaihin 27.8. saakka.
Ennen kokoelmanäyttelyn purkamista järjestetään vielä yksi näyttelyyn liittyvä taidevarttiin Mika Taanilan My Silence -teoksesta (2013) keskiviikkona 23.8. klo 13.00. My Silence on kansainvälisesti tunnetun ja arvostetun elokuvantekijä ja kuvataiteilija Mika Taanilan videoinstallaatio. Kuopion taidemuseon kokoelmiin kuuluva video- ja ääniteos (12:45 min) perustuu Louis Mallen klassikkoelokuvaan Ilta Andrén kanssa (My Dinner with André, 1981, 106 min). Mitä tapahtuu, kun tunnetusta keskusteluelokuvasta poistetaan kaikki puhe? Jäljelle jäävät ilmeet, eleet, kehonkieli, henkilökemia, tunnelma… Teoksen katsoja voi mielessään rakentaa osasista oman tarinansa – oli hän sitten nähnyt alkuperäisen elokuvan tai ei.
Taidevartin tämänkertainen kesto on noin 15–40 min ja sen aikana kuullaan ja keskustellaan Mika Taanilasta, Louis Mallen elokuvasta ja tietenkin itse teoksesta. Taidevartille osallistuakseen ei alkuperäiselokuvan tai videoteoksen näkeminen ennakkoon ole välttämätöntä.
Taidevartti sisältyy taidemuseon pääsymaksuun 10/5 €, alle 18-vuotiaat ilmaiseksi ja museokortti käy maksuvälineeksi.

Luontokirjalukupiiri
2023-08-23 17:00 - 18:00
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Lukupiiri järjestetään verkossa Zoom-alustalla osoitteessa https://zoom.us/j/99576520794

Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
Ke 23.8.2023
Kunttu, Panu: Kaikki luodon linnut
Ke 27.9.2023
Aaltola, Elisa: Esseitä eläimistä
Ke 25.10.2023
Powers, Richard: Hämmästys

Hallintohimmeli
2023-08-23 17:30 - 18:30 | KUMMA, Kauppakatu 35, Kuopio, 70100
Keskiviikkona 23.8. klo 17.30 Kannun henki -näyttelyssä kuullaan live-musiikkia Hallintohimmeliltä. Esiintyminen on osa Meidän Kuopio -festivaalia.
Mikko Siirolan (kitara) ja Mikko Rautiaisen (lyömäsoittimet) Hallintohimmeli on duo, joka tutkimusmatkoillaan sointiväreihin soittaa ennenkuulumatonta musiikkia.

Johdatus tulevaisuudentutkimukseen ja tulevaisuusajatteluun
2023-08-24 10:30 - 11:30 | Kuopion museo
Tuntuuko, että maailma muuttuu entistä nopeammin? Miten voisimme valmistautua tulevaan? Tule mukaan kuuntelemaan ja keskustelemaan tulevaisuudesta sekä siitä, miten sitä voi tutkia! Pääsihteeri Hazel Salminen Tulevaisuuden tutkimuksen seurasta pitää alustuksen tulevaisuudentutkimuksen ja tulevaisuusajattelun perusteista, minkä jälkeen vuorossa on tulevaisuusporinaa eli keskustelua ja ajatustenvaihtoa aiheesta.

Maksuton alustus- ja keskustelutilaisuus järjestetään Tulevaisuuden tutkimuksen seuran ja Kuopion museon yhteistyönä Kuopion museon monitoimitilassa. Se on avoin kaikille tulevaisuudesta uteliaille, eikä vaadi ennakkotietoja.
********’

Alustustilaisuus virittelee Tulevaisuuden tutkimuksen seuran kesäseminaariin. Seminaari järjestetään 24.–25.8. Kuopiossa teemalla ”Taiteen ja tulevaisuuden vuoropuheluja – kesäinen seminaari tulevaisuudentutkimuksen ja taiteentekemisen synergioista”. Lisätietoja seminaarista

Tulevaisuuskävelyt
2023-08-25 10:00 - 17:00 | Kuopion museo
Millaisia asioita sinä toivoisit ihmisten jakavan tulevaisuudessa? Millaisena haluaisit nähdä kotikaupunkisi tuolloin? Mitä jakaminen tarkoittaa sinulle?
Taitelijat Anna-Maria Väisänen ja Emma Fält kutsuvat sinut osallistumaan taide-esitykseen. Teoksessa kävelemme kaupungin keskustassa noin 20 minuutin ajan ja teemme havaintoja ympäristöstä. Lopuksi piirrämme yhdessä unelmien kaupunkia ja keskustelemme siitä. Aiempaa kokemusta tai tietoa ei tarvita.
Mukaan mahtuu neljä ensimmäiseksi ilmoittautunutta, 4 osallistujaa/tulevaisuuskävely.
Ilmoittautuminen: https://forms.office.com/e/KUp
Teos on osa Meidän Kuopio -festivaalin 60+ vuotiaille suunnattua ohjelmistoa.
(Huom. Kuopion museon aukioloaika on poikkeuksellisesti klo 12-21 Taiteiden Yönä 25.8.)

Taiteiden Yö 2023
2023-08-25 12:00 - 21:00
Odotettu Taiteiden Yö valloittaa koko kaupunkikeskustan – ja museot! Vapaa pääsy näyttelyihin kaikissa Kuopion kaupungin museoissa, eli Kuopion museolla, Kuopion korttelimuseolla sekä Kuopion taidemuseolla. Poikkeuksellinen aukiolo klo 12-21, eli iltaan saakka. (Huomioithan, että sisäänpääsy suljetaan 30 min ennen museon sulkeutumista, eli klo 20.30).
Asiantuntijat ovat paikalla näyttelyissä ja valmiina vastaamaan kävijöiden kysymyksiin.

Tieteen päivät 2023
2023-08-26 10:00 - 15:30 | Kuopion museo
Itä-Suomen yliopiston Tieteen päivät 2023
Perinteikäs suuren yleisön tiedetapahtuma Tieteen päivät 2023 saapuu Kuopioon lauantaina 26. elokuuta klo 10–16. Itä-Suomen yliopisto järjestää tapahtuman Elonkorjuujuhlien yhteydessä Kuopion museon monitoimitiloissa (Museokatu 1) ja Kuopion torilla. Osa ohjelmasta on seurattavissa verkon välityksellä. Vapaa pääsy.

Tieteen päivien ajantasainen ohjelma on kokonaisuudessaan verkko-osoitteessa www.uef.fi/tieteenpaivat2023. Muutokset ohjelmaan ovat mahdollisia.

Kuopion museon monitoimitilassa:

10.00-11.00 Miten meitä huijataan?
Juristi Kristel Pynnönen-Andersson, Kuluttajaliitto
Mistä tietää, onko verkkokauppa luotettava? Saitko oudon tekstiviestin pankin nimissä? Paikallinen kauppa lähetti viestin arvontavoitosta sähköpostiin – mitä pitäisi tehdä? Luennolla käydään esimerkkien avulla läpi ajankohtaisia netti- ja puhelinhuijauksia ja niiden tunnusmerkkejä. Opit tunnistamaan huijauksia ja tiedät mitä tehdä, jos joudut huijarin virittämään ansaan.
11.00-11.30 Kaatumisten ehkäisy liikunnan keinoin ikääntyneillä
Yliopistotutkija Toni Rikkonen, Itä-Suomen yliopisto
Kaatumistapaturmat yleistyvät ikääntyessä. Monipuolinen liikunta, joka yhdistää voimaa, tasapainoa ja toimintakykyä, on tehokkain yksittäinen keino ehkäistä näitä tapahtumia.
11.30-12.00 Huono uni ja sydänsairaudet – muna vai kana?
Yliopistotutkija, dosentti Samu Kainulainen, Itä-Suomen yliopisto, Kuopion yliopistollinen sairaala
12.15-13.00 Aivoterveys
Professori Heikki Tanila ja tutkimusjohtaja Eino Solje, Itä-Suomen yliopisto
13.00-13.30 Elämän alkuvaiheet
Professori Jukka Kekäläinen, Itä-Suomen yliopisto
13.30-14.00 Elinympäristö immuunijärjestelmän tukena
Tutkija Aki Sinkkonen, Luonnonvarakeskus
(-> luentotauolla Kuorojen venetsialaisten Laululikat-kuoron pop-up -esitys Kuopion museon aulassa)
14.15-15.15 Voiko julkiseen keskusteluun syntyä uusi alku?
Tietokirjailija, tutkija Ari Saastamoinen, Professori Pekka Isotalus
Julkisen keskustelun armottomuus on herättänyt huolta niin journalistien, asiantuntijoiden kuin suuren yleisön keskuudessa. Sosiaalinen media muodostaa maailmanlaajuisen kaikukammion vihapuheelle ja disinformaatiolle. Mutta myös tutkittu tieto, vertaistuki ja mielipiteiden vaihto ovat saaneet tärkeän areenan.

Kuopion museon pedatilassa:
Lasten työpaja:
10.00-14.00 Helikopteri-työpaja
Järjestää: Luma-keskus

************
Joka toinen vuosi järjestettävä Tieteen päivät on laajasti tieteenaloja kokoava valtakunnallinen tapahtuma, jossa tutkijat kertovat tieteestä ja tutkimuksestaan. Tänä vuonna Tieteen päivien ohjelmaa yhdistää Alku-teema. Erilaisia alkuja lähestytään useiden tieteenalojen näkökulmista.

Suomen luonnon päivän risteily
2023-08-26 10:00 - 16:00
Risteilemme Etelä-Kallavedellä Kansallisen kaupunkipuiston maisemissa. Pysähdymme Hietasalossa. Omat eväät mukaan. Yhteisretki KLYY:n kanssa. Risteilystä peritään aikuisilta 10 € maksu. Ennakkoilmoittautuminen osoitteessa https://www.kuntapalvelut.fi/kuopio/
Tapaamispaikka: Matkustajasatama, Makasiininkatu 1
Lisätietoja: puh. 044 718 2143
